AIŠKINAMASIS RAŠTAS

Dėl pritarimo Molėtų rajono savivaldybei dalyvauti projekte pagal 2014-2020 metų Europos Sąjungos fondų investicijų veiksmų programos priemonę Nr. 08.3.2-ESFA-K-415 „54+“.

**1. Parengto tarybos sprendimo projekto tikslai ir uždaviniai**

Tikslas – pritarti, kad Molėtų rajono savivaldybė dalyvautų projekte pagal 2014-2020 metų Europos Sąjungos fondų investicijų veiksmų programos priemonę Nr. 08.3.2-ESFA-K-415 „54+“.

Lietuvos Respublikos Socialinės apsaugos ir darbo ministerija, vykdydama “Socialinės įtraukties didinimo ir kovos su skurdu” programą paskelbė kvietimą nevyriausybinėms organizacijoms teikti paraiškas pagal 2014-2020 metų Europos Sąjungos fondų investicijų veiksmų programos priemonę Nr. 08.3.2-ESFA-K-415 „54+“.

Priemonės tikslas - sukurti palankias sąlygas vyresniems darbingo amžiaus asmenims aktyviai dalyvauti sprendžiant socialinius ir pilietinius klausimus, padidinti jų dalyvavimo darbo rinkoje galimybes.

VšĮ Projektų valdymo ir mokymo centras kartu su Aukštaitijos nacionalinio parko ir Labanoro regioninio parko direkcija ketina teikti paraišką finansavimui gauti pagal minėtą priemonę. Projekto esmė:

1.Projektą planuojama įgyvendinti 2 savivaldybėse (Molėtų ir Ignalinos).

2.Projekto metu planuojama vyresnius darbingo amžiaus asmenis (55-63 m.) įtraukti į savanorišką veiklą Aukštaitijos nacionaliniame ir Labanoro regioniniame parkuose.

3.Projekto metu taip pat planuojama ugdyti vyresnių darbingo amžiaus asmenų bendruosius gebėjimus, kad jie galėtų lengviau įsidarbinti.

VšĮ Projektų valdymo ir mokymo centras 2016 m. birželio 15 d. raštu Nr. PVMC2016-06-15/1 „Dėl dalyvavimo projekte“ kviečia Molėtų rajono savivaldybę prisijungti prie projekto įgyvendinimo. Molėtų rajono savivaldybei priėmus sprendimą dalyvauti projekte, ji būtų tiesiogiai įtraukta į projekto veiklas, o projekte dalyvaujantiems savivaldybės darbuotojams būtų kompensuojama darbo užmokesčio dalis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014-2020 m. Europos sąjungos struktūrinių fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.2-ESFA-K-415 „54+“ projektų finansavimo sąlygų aprašas, patvirtinto Lietuvos Respublikos socialinės apsaugos ir darbo ministro 2016 m. gegužės 2 d. įsakymu Nr. A1-232 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.3.2-ESFA-K-415 „54+“ projektų finansavimo sąlygų aprašo patvirtinimo, 13 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės darbuotojų tiesioginis įsitraukimas į projekto veiklas, papildoma patirtis, galimybė teikti rekomendacijas bei pasiūlymus įgyvendinant projektą, darbuotojams būtų kompensuojama darbo užmokesčio dalis, Molėtų krašto žinomumo didinimas.

Neigiamų pasekmių nenumatoma.

**4. Priemonės sprendimui įgyvendinti**

Kartu su paramos gavėju įsitraukti į projekto veiklas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimui įgyvendinti lėšų nereikės.

**6. Vykdytojai, įvykdymo terminai**

Savivaldybės administracijos Kultūros ir švietimo skyrius.